
			  Poslovni broj 3. St-518/17-3
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35


R E P U B L I K A  H R V A T S K A 

Z A K LJ U Č A K 

Trgovački sud u Zadru, OIB: 39670464653, po sutkinji Tini Grgas, povodom prijedloga dužnika VINOPLOD-VINARIJA, dioničko društvo za proizvodnju i prodaju vina, alkoholnih i bezalkoholnih pića, Šibenik, Velimira Škorpika 2, OIB: 47074146147 kojeg zastupa član uprave Damir Lasan iz Šibenika, za otvaranje predstečajnoga postupka, 12. siječnja 2018. 

z a k lj u č i o  j e

	I. Nalaže se uvodno označenom dužniku u roku od 8 dana od dana dostave ovog zaključka, dopuniti svoj prijedlog za otvaranje predstečajnoga postupka od 27. prosinca 2017. na način da dostavi u spis predmeta izvornik potvrde Financijske agencije radi utvrđivanja prijeteće nesposobnosti dužnika za plaćanje i postojanja okolnosti pobliže navedenih u članku  4. stavku 2. podstavku 1. Stečajnog zakona (Narodne novine broj 71/15, dalje: SZ).
II. Ako postoje okolnosti u smislu odredbe čl. 4. st. 2. podstavka 2. i 3. SZ-a, nalaže se dužniku u navedenom roku dostaviti u spis i obračun neisplaćenih plaća zaposlenicima te potvrdu Ministarstva uprave-Porezne uprave na okolnost da je dostavljeni obračun o neisplati plaća sastavljen u skladu s važećim propisima. 
III. Ako dužnik ne dopuni svoj prijedlog za otvaranje predstečajnoga postupka u skladu s uputom suda iz točke I. i II. izreke ovog zaključka u određenom roku, sud će odbaciti isti kao nepotpun sukladno odredbi čl. 31. st. 3. SZ-a. 


U Zadru 12. siječnja 2018.

                                           Sutkinja:
                                                                               Tina Grgas


	UPUTA O PRAVNOM LIJEKU: 
	Protiv ovog zaključka o upravljanju postupkom nije dopuštena žalba (čl. 19. st. 7. Stečajnog zakona). 


  	Dostaviti: 
1. [bookmark: _GoBack]Podnositelju prijedloga-dužniku putem e-Oglasne ploče suda

